Publication: Magyar Közlöny
Issue: MK-2001-140 (Year: 2001, Number: 140)
Era: 1990-2004
Section: a 243/2001. (XII. 11.) Korm. rendelethez
Paragraph Index: 883

7. A Vhr. 3. számú melléklete a következő 2.9.2.8. ponttal egészül ki: „2.9.2.8. pont A tv. 8. §-a (1) bekezdés j) pontjának alkalmazásában kétség alatt a következők értendők: — az EUR.1 Szállítási Bizonyítványt a kibocsátó hatóság nem írta alá vagy nem keltezte; — a származást igazoló okmányt az exportőr nem írta alá, kivéve azokat a számlanyilatkozatokat, amelyeket elfogadott exportőr bocsát ki azzal a feltétellel, hogy aláírás nélküli számlanyilatkozataiért is teljes felelősséget vállal; — az importárun vagy a csomagoláson fellelhető jelek vagy a kísérő okmányok más származásra utalnak, mint ami a származást igazoló okmányon szerepel; — a származást igazoló okmányon feltüntetett adatok azt jelzik, vagy egyéb körülményből arra lehet következtetni, hogy a származó helyzet megszerzéséhez nem kielégítő feldolgozást végeztek el; — a hitelesítő bélyegző nem egyezik meg azzal a bélyegzővel, amelyről értesítést küldtek.”

Source: https://magyarkozlony.hu/hivatalos-lapok/e3002a23f7547f76286c70a3813a3fe2b43d3c55/dokumentumok/d95841684c5f954c9ea937774d45a3a3a8b64826/letoltes